VÉSZHELYZET PITTSBURGHBEN
Erről szó sem lehet. Sem most sem a jövőben.
Anya, ne!
Ez lenne a szórakoztató hétvégi program a nagynénéddel?
- Lehetne... - Csak segíteni próbáltam neki.
Azt akkor tetted volna,
ha elmondod, hogy a lányom terhes!
Ehelyett egy tinifiútól kell megtudnom!
- Jackson elmondta? - Igen, képzeld.
- Minden rendben? - Ő Mrs. Wheeler, Kristi édesanyja.
Lynette pedig a nagynénje.
- Nem akarja a gyereket. - Ahhoz neked semmi közöd!
- Mi lenne, ha... - Én hívtam őt ide.
Nem akarok ilyen fiatalon anya lenni.
Erre szex előtt kellett volna gondolnod.
Jól van! Hűtsük le magunkat!
Itt az ideje, hogy anya és lánya elbeszélgessen.
Lynette, menjünk ki! Veszek önnek egy kávét.
LANGDON DROGOS - 20$
A mentőtolvajok úton vannak.
Tíz perc múlva érkeznek.
Szuper. Remélem, drogosok,
mert Abby Birkint kért a szülinapjára.
Minek neki egy Birkin?
Hogy megbocsássa a gyerekeknek vett kiskutyát.
Jó férj akarsz lenni?
Küldd el Abbyt nyaralni! Gyerekek, kutya és saját magad nélkül!
- Mindenkivel ilyen gonosz vagy? - Csak veled.
Hé, mi a helyzet Joseph Morino CT-jével?
Még nincs eredmény.
Posztikális állapotban van. Alszik. Nem volt több roham.
Jó. Szólj, ha megérkeznek a CT-eredmények!
Oké, persze.
Hogy van a mandulaműtétes betegünk?
Most vittem a műtőbe. Minden rendben.
Remek. Miattad nem vérzett el.
Ugyan! Te kezelted dr. Robbyval.
Nekem nem ment volna az a légúti mutatvány.
Még nem. De ezért vagy itt. Végig mellette voltál.
Egy másik kórházban meghalt volna.
- Igen. Igazad van. - Tudom. Általában így van.
Mr. Brian, bejönne, kérem?
Sajnálom, ami történt. Nem hittem, hogy Eloise megtudja.
De mégis így lett.
Kristi tud saját maga dönteni.
Lehet, hogy tud, de még kiskorú.
Foglaljon helyet,
én pedig szólok, ha van valami.
- Mit csinálsz? - Elbújok Gloria elől.
Siess!
- Dr. Robinavitch! - Gloria!
Ő itt dr. Tracy Morris, az ECQ America regionális igazgatója.
- Szerződéskezelés. - Nagyon örvendek.
Úgyszintén. Sajnálom, de el vagyok havazva.
Az igazgatósággal átbeszéltünk odafent egy javaslatot.
Javaslatot?
Szeretnénk, ha az osztályuk csatlakozna hozzánk.
Nem elég az az 500, ami már van?
- Mit mondhatnék? Jól megy az üzlet. - Igen? Kinek?
- Ezzel mindenki nyer. - Valóban?
Az alapelvük, hogy a részvényesek
profitja az első és legfontosabb, nem?
Robby...
A kórházuk vezetőségét lenyűgözték a cég betegelégedettségi, ellátási
és számlakifizetési mutatói.
A javaslat tartalmaz orvosi fizetéscsökkentést?
Hadd ösztönözzem valamivel! Lehetne regionális igazgató.
Kevesebb munka, jobb juttatások, részvényopciók.
Üzleti vagy orvosi szakot végzett?
Mindkettőt.
- Alig várjuk a döntésüket. - Köszönjük.
Remélem, hamarosan együtt fogunk dolgozni, dr. Robinavitch.
Nem hiszem el, hogy ezt fontolgatod.
A lényeg, hogy az ő számaik jók, a miéink meg nem.
Attól még nem biztos, hogy ez a jó a betegeknek.
Az osztály megtartásához javulnunk kell.
Nézz csak körül!
- Hogy mik a lehetőségek. - Akkor ezt mondd!
Törődj a betegelégedettségi mutatókkal!
Ezer örömmel,
de jelenleg hat órát kell várni,
míg valaki orvoshoz jut.
Vegyél fel több embert, hogy több ágyunk legyen!
Lehetséges lenne?
A meglévő erőforrásainkkal javíts a számokon,
vagy be kell vonnunk az ECQ-t.
Ez baromság. És ezt te is tudod.
Ha nem, az igen nagy probléma.
Talán pihenned kéne.
Érkezik egy létráról leesett férfi. Gyere!
Cukrot?
- Ki mondott egyetemistát? - Collins.
- Bakker! Tudtam, hogy ütközés lesz. - Akkor miért nem arra fogadtál?
Nem akartam sérülést. Rossz karma, haver.
- Szóval ki nyert? - Collins doki mindent eltalált.
Saját körzet, ütközés, egyetemisták.
Ez ijesztő. Szinte kísérteties.
Megint a gazdag gazdagszik.
Próbálj hálásabb lenni!
Sikerülne, ha több lenne a fizetésem.
Jogos.
Megtaláltad Ginger lányát?
Haza kéne vinnie az anyját.
Még mindig nem vette fel.
Megnézem megint a büfében.
- Mit mondjunk a nőnek? - Most még semmit!
Szerintem beszélj Kiarával, ha esetleg mégsem lesz meg Rita.
- Mi történt? - Silas Dunn, 45 éves.
Leesett egy létráról. A jobb mellkasfelére zuhant.
Éber, jó életjelek. Nem szed gyógyszert.
Hogy érzi magát?
Semmi bajom, a feleségem hívta ki a mentőket.
Azt mondták, be kell hozniuk, de fel tudok állni.
Maradjon így, míg meg nem vizsgáljuk!
Hogy kezded?
Kardiális vagy neurológiai oka lehet. Fejfájás?
Kicsit szédültem.
- Koponya-CT. EKG és troponinszint. - Nagyon jó.
Háromra. Egy, kettő, három!
- Éppen egy lámpát szereltem fel. - Kösz!
- Dr. Santos, E-FAST-ultrahangot. - Betűzze a világ szót!
- V-l-L-Á-G. - Jó, most visszafelé!
G-Á-L-l-V?
Kiváló. Az agy rendben.
Pulzus 92. Vérnyomás 132 per 78. Szat 98.
Nincs szív körüli gyülem.
Érzékeny?
- Igen. - Rendben, 7-es és 8-as borda.
- Eltörhettek. - Ellenőrizd a légzést!
- Talán légmell. - Utána a nappali jött volna.
A feleségem egy listányi feladatot adott nekem.
Az elkövetkezendő hetekben
csak tévében néz majd felújítást.
- Ezt mondja a nejemnek! - Tüdők rendben.
Mi a csillagjegyed?
- Skorpió. - Izgi.
Én inkább a betegre figyelnék.
A has rendben.
Dr. Garcia.
Francba, máris ott vagyok. Muszáj mennem. Műtét utáni vérzés.
Jó kezekben van.
Egyes szintű trauma. Most érkezik.
Hívj, ha van valami!
Lopott mentőautó kontra fa.
Őrizetbe vettük, most kísérjük a kórházba.
Nem ő a súlyos sérült.
Zac Dawson, 21 éves, be volt kötve, a helyszínen lábra tudott állni.
Üveg okozta vágási sérülések a combon,
más sérülés nincs. Életjelek jók.
- Fáj valamid? - Hol van Miles?
Miles Hernandez, 18 éves, nem volt bekötve. Ő vezetett.
A mellkasa és a lába sérült meg.
Légszomja van, szat 91. Pulzus 120 körül, vérnyomás 105 per 70.
- Vele mehetek? - A barátod?
- A társam. - Szerzünk szobát.
EGYETEMISTÁK
- Gondoskodunk Milesról. - Tud beszélni?
Légzés hallható, de erősen sípoló.
- Intubálnunk kell. Vigyük! - Abdukált láb.
Hajlott csípő, jó periferiális pulzus.
Érzéstelenítő kell, ketamin és izomrelaxáns.
Hé, a kulcscsontja!
Középen süllyedt. Diszlokálódott.
Nyomja a légcsövét.
Csökkentsük, hátha segíti a légzést.
Stabilizáljuk a lábat! Egy, kettő, három!
Négy ml morfin, aztán vegyetek tőle vért!
Szívritmus 125.
Langdon, légutak! Collins, E-FAST.
Nincs vér a garatban.
A kulcscsont elmozdult hátsó irányba. Klórhexidines törlést!
Tíz ml lidokaint adrenalinnal! Sürget az idő.
A vérnyomása 108 per 74.
Jól van, Miles, a kulcscsontod nyomja a légcsövedet.
De most visszahúzzuk. Érzéstelenítőt kapsz,
ez szúró, majd égető érzés lesz.
Jól van. Törlést!
Menj mélyre!
Hozzá kell férned a csont mindkét oldalához.
Megvan. Oké, Miles. Ez egy pillanatra fájni fog, mehet?
A kurva életbe!
- A káromkodás jó. - Kit kínoztok?
Kezeltünk egy kulcscsont-diszlokációt.
- Milyen a légzés? - Jobb.
- Mi lett a vérzéseddel? - Pánikoló gyakornok. Téves riasztás.
- Ő kicsoda? - Jogos.
Ö dr. Garcia. Helyrehozzuk a lábadat.
- Miután megvan a CT. - Úgy látom, már boldogultok.
Benne voltatok a hírekben.
Elloptatok egy mentőt. Mi képzeltetek?
Nem az én ötletem volt.
- Neked drogosnak tűnik? - Mi ütött beléd?
Borzalmas ötlet volt.
- Készen állunk, Chanel. - Mennyire szörnyű?
Őszinte leszek. Nos, nem túl szép.
Szerencsére nem kapott fertőzést.
Olyan hülye vagyok! Ráadásul pánikrohamom van.
Csak...
- Elnézést, dr. Mohan... - Mindjárt jövök.
Csak pár perce kezdtem vizsgálni.
Meg sem szólaltam. Mi történt?
Chanel Sutton, 22 éves, szilikoninjekció okozta komplikációk.
Akkor hívd a klinikáját!
TikTokon találta a pasast. A nappalijában szúrták be.
Szilikonos tömítőanyagot kaphatott.
Jesszus! Nem mondod. Ezek a mai fiatalok...
Gyors szívverés és heves légzés. Pánikrohama lehet.
De ha szilikon került a vénájába, tüdőembóliát kaphat.
- CT kellene. - Jó.
Hogy van a sarlósejtes betegünk?
Kitart. Még várunk az intenzíves ágyra.
- Oké. Csak így tovább! - Meglesz.
Kisvizit. Azonnal.
- Majd csatlakozz hozzánk! - Még elrendelek pár vizsgálatot.
- Sajnálom. - Na, hogy halad?
Jobb. Gyorsabb. Még tíz kéne belőle.
Nem hittem, hogy valaha ilyet kívánsz.
Gloria tehet róla. Ha nem tornázom fel a betegelégedettséget,
bevonnak egy külső céget, hogy irányítsanak minket.
- Jézus Mária! Ez komoly? - Igen.
A fenébe!
Van hír Nick agyi perfúziós tesztjéről?
- Még nincs eredmény. - És az önhánytatós anyuka?
Infúziót kap, hamarosan jobban lesz.
Látod? Egyes betegek kedvelnek.
Te mára végeztél a triázzsal.
Bocs, valami rosszat tettem?
Durva voltam a hajléktalan anyával.
Nem, ne is foglalkozz vele! Semmi gond.
Az egyikőnknek segítenie kell csökkenteni a tömeget
a váróban és az elosztóban.
De utána átjövünk ide.
- Jó, értem. - Oké.
Figyelj, szerinted adnak ebédet?
Már elmúlt dél, éhen halok.
Legközelebb hozz ilyet magaddal,
vagy vegyél a betegek szendvicséből!
- Nincs idő ebédszünetre. - Kösz!
- Ruhát cseréltél? - Volt egy vérzésem. Megmentettem.
Milyen a triázs?
Jó volt. Mostantól itt vagyok.
Oké, akkor már jól vagy?
Igen, teljesen. Csak megbotlottam pár órája.
De jól vagyok.
Kitalálom. A talált tárgyaknál kukáztad?
Már nem volt ruha a méretemben.
Baromi jól áll, Huckleberry. Villantsd ki azt a bokát!
- Nem kettőkor van vizit? - Ez most nem nagyvizit.
Csak szeretnélek emlékeztetni titeket néhány dologra, oké?
Jól végezzük a diagnózisok
és kezelési tervek kidolgozását,
de még mindig van min javítani.
Már megint a hablaty.
Először is ülj le a stabil beteg ágya mellé!
Attól jobb doki leszel.
Másodszor: új beteg felvétele előtt engedd haza azt, akit már lehetséges!
A beteg tudja, hogy mennyi időt tölt itt,
így ne tartsátok itt őket feleslegesen!
Sokat kell várniuk.
Tudom, de a hatékony és zökkenőmentes működés érdekében,
valamint az ágyak száma miatt
ez csak ilyen váltásban fenntartható, oké?
Köszönöm. Végül a nyilvántartásról.
Ne csak a diagnózist írd le, hanem azt is,
hogy milyen gondolkodást alkalmaztál
a differenciáldiagnózis kialakításában.
Még több meló? Van elég adminisztráció.
A kórház soha nem ismerné be,
hogy ez a pénzről szól, és nem a dokumentálásról.
Oké? Ennyi. Jól van. Mehettek.
Indulás.
A terhes tini és az anyja még beszélnek?
- Igen. - Nem volt több ordibálás?
- Nem hallottam. - Talán megoldódik.
Vagy megölték egymást. Nekem bármelyik megteszi.
És csodálkozol, hogy az elégedettséged a béka segge alatt van.
Köszönöm, hogy támogatsz.
Ránézek a nepáli betegre. Kedvel engem.
Morfinnal a vérében nem nehéz.
Rendben, nézzünk rá Gillian Dupreere,
a négyéves kislányra, akit lázzal kezeltünk.
- Oké. - Menjünk!
Dr. Javadi!
Te meg mit keresel itt?
Egy vakbélgyulladásos fiatalemberhez jöttem.
- Gyakornok vagy? - Igen, az vagyok.
Kiváló tanulási lehetőség.
Gyertek velünk! Tartok egy kis oktatást.
- Van egy négyéves... - Persze, örömmel.
Én is mehetek? Hátha tanulok valami újat.
- Hogyne. - Szuper.
Nem akarom, hogy együtt lássanak az anyámmal.
De egy vakbélre nem lehet nemet mondani.
Ők itt orvostanhallgatók. Zavarja, ha oktatom őket?
- Csinálja! - Mindenki ismeri a McBurney-pontot.
De ki tudja megmondani ennek a nevét?
Tim, emelje meg a jobb lábát!
Psoas-jel.
A psoas-izom súrlódása a gyulladt vakbél felett.
Kiváló.
Régen a vakbélgyulladás rögtön műtétet jelentett.
Mit tárt fel a CODA-tanulmány?
Egy 2020-as kutatásból származik, ami összevetette
a műtétet és az antibiotikumokat.
Ha nincs vakbélkő,
az antibiotikum 75%-ban sikeres volt.
Pontosan.
Drágám, ezt már átbeszéltük otthon, nem?
„Drágám?”
Állj, ő az anyád?
Victoria vagyok.
Vagy Javadi, dr. Shamsi.
Halló? Persze, máris ott vagyok.
Mrs. Grantnek fáj a mellkasa. Mennünk kell.
- Hát persze, a beteg az első. - Köszönöm! Oké.
- Ki az a Mrs. Grant? - Senki. Kitaláltam.
Bocsi. Csak olyan képet vágtál mint amit a fiam szokott,
amikor tanácsokat osztok a kosármeccse közben.
Bocsánat!
A felújítás ugyanolyan, mint egy fogorvosi kezelés.
Bízzuk szakemberre!
Elég ha ők mászkálnak fel létrákra.
- Megjött már a családom? - Nem tudom, megnézem. Mi volt a CT-n?
Fej és nyak rendben, de találtak egy vérömlenyt.
Az mi?
A bordatörés miatti vérzés a tüdőnél.
A vizsgálat óta szédül és légszomja van.
A fájdalom miatt?
Silas? Silas, ébredjen!
- Nincs pulzus. - Gyenge verőér. Esik a vérnyomása.
Kell egy mellkasi cső.
Ellenőrizzük a vérzést! Szerezzetek vért a vérbankból!
Vérnyomás 72 per 44. Véroxigén 89.
- Esnek az értékei. - Kapjon nem visszalégző maszkot!
- Kérj két egység vért! - Megvolt.
Normális a CT, a jobb oldalon kisebb vérömleny.
Amiből mostanra nagy vérgyülem lett.
6,7 millis mellkasi csövet!
- Én szívesen megcsinálnám. - Rendben, segítek.
- Alacsony a véroxigén. Intubáljuk? - A mellkasi cső után.
Nehogy légmellet okozzunk.
Ezt többé nem követi el.
Tízes szikét dr. Santosnak!
- Itt bőven van mellkasi szövet. - A csőre figyelj!
Ötödik bordaközi tér, elülső hónaljvonal.
Kiváló.
Jöhet a Kelly-fogó.
- Baszki! - Úristen, ugye jól vagy?
Na, ez fájhatott.
- Hagyd úgy! - De...
- Oké, átveszem én. - Nincs rajtad kesztyű. Majd én.
- De... - Egyedül.
Gyere! Te varrod össze.
Megvagyunk, nem kell tökölni.
Rendben, a szomszédban leszek, ha kellek.
Szaturáció és vérnyomás jó.
- Itt készen állunk? - Haladunk.
- Jól vagy? - Hát persze.
Ha szédülsz, szólj, oké?
Jó.
Rendben. Képzeld azt, hogy kalóz vagy, aki egy rumos hordón áll!
- Komolyan? - Aha.
A Captain Morgan-technika csípőficamra.
- Az ki? - A pasas az üvegen.
- Stabilizálom a medencét. - Jó, most lépj fel ide!
Várjatok, ezt kiveszem. Bocsánat!
Oké, a jobb lábadat most tedd a térde alá!
Így?
Igen. A lábadat használod majd zsanérként,
hogy nyomást fejts ki a combcsontra!
Fizika.
Nyomd le itt a kezeddel!
Menni fog. Tegyél bele erőt!
A csípőízületet sok izom stabilizálja.
Oké.
- Bumm! - Baszki! Mármint baró.
Ilyen egy helyrekattant csípő.
- Ügyes vagy. - Köszönöm.
Hallottam, hogy van egy 85 éves beteg,
akit magára hagyott a gondozója.
Lehet, de remélem, nem. Nem tudom, mit tegyek.
Eltűnt a lány. Aggódom az anya miatt.
Nyugalom. Majd megoldjuk. Szerinted mi történt?
Gingernek skizofréniája van, és elesett.
A lánya már így is olyan túlterhelt, hogy talán...
Talán lelépett. Nem mondom, hogy cserben hagyta, de...
Ne gondolj a legrosszabbra!
Megpróbálok elérni más családtagokat.
Azt mondtam a lányának, hogy tartson egy kis szünetet.
Hogy gondoljon saját magára is. De...
Nem gondoltam volna, hogy itt hagyja az anyját.
Nem te tehetsz róla.
Sok az ilyen eset a baby boomer szülőknél.
Nem könnyű a családjuknak.
Köszi.
Dr. Robby, Nick Riley agyi perfúziós vizsgálatának eredménye.
Nincs agytörzsi véráramlás.
Oké.
Szólj, ha megérkezik a szervadományozási kolléga!
Rendben.
- Van valami? - Igen. Jöjjenek ki egy kicsit!
Erre menjünk!
Megvannak az agyi perfúziós vizsgálat eredményei.
Sajnos azt mutatja, hogy nincs véráramlás Nick agyában.
Itt mit kell nézni?
Talán segít, ha megmutatom. Ez egy egészséges agy.
Látszik a véráram az agykéreg felé.
Ilyen, amikor nincs.
Fehér.
Igen.
- Agyhalott. - Nagyon sajnálom.
Imádkoztam. Reménykedtem...
Mi is.
Szóval már nem jön vissza?
Nem.
Az apnoé és a perfúziós teszt is ezt mutatja.
Mi a következő lépés? Ott az a rengeteg gép...
Maradjanak itt egy kicsit! Próbálják feldolgozni!
Hamarosan érkezik önökhöz egy családsegítő,
ő majd segít a folytatásban.
Köszönjük.
Jól vagy?
Igen. Most mutattam meg a szülőknek az agyi perfúziós vizsgálat eredményeit.
- Hogy ment? - Ez soha nem lesz könnyű.
Maga az, dr. Robby? Még táncolnunk kell.
Itt az ideje, hogy javíts a betegelégedettségen.
Kissé kijöttem a gyakorlatból, de próbálkozzunk, rendben?
Készen áll?
Xeroformot, majd két 10-szer 10-es gézlapot!
Kim majd mutatja a többit.
- Persze, segítek. - Kösz.
Csak 500 ml vért vesztett, nem kell műteni.
Santos, gyere velem!
- Nagyon elcsesztem. - Mondj olyat, amit nem tudok!
Jó, hogy magabiztos vagy.
De azt nem sok választja el az önteltségtől.
- Levegyem a vért? - Már megtetted.
Mármint HIV és hepatitisz szűréshez.
Megcsinálom Silasét is.
Nem, majd Dana elintézi a sebem után.
Összevarrhatom?
Dehogyis, majd én megcsinálom. De segíthetsz.
Betétet kérek, varrókészletet,
betadint, sóoldatot és egy fecskendőt. Meg 5-0-ás prolént.
1%-os lidokaint, egy 5 millis fecskendőt és egy 27-es tűt!
Kristi és az anyja még beszélnek?
- Bőven kapnak időt. - De ne essünk túlzásokba!
Szerinted Kristi anyja beleegyezik az abortuszba?
Egy nőnek akkor kell szülnie, amikor szeretne.
Ha elfogadtad volna Abbot vizsgálatát,
már egy órája túl lennénk ezen.
Ezt komolyan mondod?
- Kell egy orvos a triázsba. - Mi történt?
Súlyos herefájdalom, ki kell zárni a csavarodást.
Kapjon intranazális Versedet! Majd én megyek.
Csak nyugodtan.
Üdv!
Nézd ezt a fekete hercegnőt! Ön lesz az orvosunk?
Köszönöm. Igen, dr. Heather Collins vagyok. Ő Dillon?
- Én az anyja vagyok, Tina. - Nagyon örvendek.
- Dillon, mikor kezdődött a fájdalom? - Kábé egy órája.
Megrúgtak, vagy eltalált egy labda?
Csak hirtelen fájni kezdett.
Jesszus!
- Semmi baj. - Oké.
Csinálunk egy ultrahangot, hogy kizárjuk
a herecsavarodást, az elzárhatja a véráramlást.
- Ez így rendben lesz? - Nem kaphatnék férfi dokit?
Ugyan, Dillon. Ő a megfelelő orvos, érzem.
- Jó. Kurvára fáj. - Vigyázz a szádra!
- Kösz. - Bocs, de szenvedek.
Egy kis gyógyszert fújunk az orrodba.
Segít ellazulni és enyhíti a fájdalmat is.
Hadd csinálják! Collins szerint segít.
Tudom, hallottam. A fülem jó.
Csak rohadtul fáj a tököm.
- Jó, bocs! - Csináljuk!
Ne mozdulj!
- Megvagy, Beto? - Persze, doki.
Ránk is ez a sors vár.
- De rád tuti hamarabb. - Kösz.
Hajszálon múlt, hogy vigyem az egészet.
Látom, Collins nyert.
Na, miért lopták el a kocsit?
Fejletlen prefrontális kéreg.
Innen mehetnek a börtönbe.
Dr. Langdon, megjöttek Marino CT-eredményei.
Neki volt rohama.
Hogy van Garcia?
Megvan. Vérvételre ment.
Bemegyek hozzá, és adminisztrálom.
- Mi történt vele? - Hosszú sztori. Nézzük csak ezt!
- Látod, amit én? - Neurociszticerkózis.
Ezzel óvatosan!
A betegek nehezen fogadják ezt a diagnózist.
Rendben.
- Egyáltalán nincs véráramlás. - És az veszélyes?
Ha több mint 6 órán át így marad, elvesztheti az egyik heréjét.
Elvesztem a golyóimat?
Csak az egyiket. De én azt nem hagyom.
Mi a francot csináltál, Dillon? Leveszem a zárat az ajtódról.
Sajnos nehéz megmondani, hogy mi okozza a csavarodást.
Dillon, hé, ezt muszáj minél gyorsabban helyrehoznom.
Oké.
És úgy látom, hogy új receptet kell küldenünk
a gyógyszertárba. Csak egyet kell bevenni reggelente.
A következő egy hányásos beteg a 4-es szobában.
Megvan Mr. Ofori alkarröntgenje a déli szárnyban.
Veláris sínnel kéne rögzíteni. Értesítsd az ortopédiát is!
Először beteget engedünk el. Értem.
Egy lázas gyerek.
Azt írod az esetről, hogy középfülgyulladás.
Igen, fülfertőzése volt.
Kizártad előtte az agyhártyagyulladást? A fülmirigygyulladást?
- A rosszindulatú külső gyulladást? - Igen.
Akkor kérlek, ezt is adminisztráld le!
Turbózzam fel a kartont?
Írd le, amit megcsináltál! A dokumentálás csak mellékhatás.
Hallotta valaki, amit kértem?
A csavarodás legtöbbször befelé történik,
így kifelé forgatjuk, mintha kinyitnánk egy könyvet.
Szerintem a másik irány lesz az.
Menjünk vissza 180 fokot, és ismételjük meg ugyanezt befelé!
Így jó.
Már sokkal jobb.
- Azt hiszem, jól vagyok. - Kész?
Egyelőre. Írok egy beutalót az urológiára.
Egy kisebb műtéttel meg lehet akadályozni, hogy ez újra megtörténjen.
- Köszönjük! Dillon, köszönd meg! - Köszönöm.
Értesítem az urológiát.
- Kösz. - Nagyon kedves.
Van esetleg bármilyen kérdésük?
Igen, hogyan tudjuk elérni,
hogy máskor is ön legyen az orvosunk?
Én sürgősségi eseteket látok el,
így csak itt dolgozom. Nem foglalkozom alapellátással.
A fenébe! Kérem, szóljon, ha lesz saját rendelője,
mert maga egészen fantasztikus.
Csodás kapcsolata van a fiával.
Ő az én kis szívem emberi formában.
Önnek van gyereke?
Még nincs, de hamarosan talán lesz.
Szia, a triázsban voltam. Mi van a pszichó gyerek anyjával?
Légy szíves, ne hívd már őt így!
Theresát hidratáltuk, az elektrolitot pótoltuk.
Megmondom, hogy most már hazamehet.
- Beszélt a fiával? - Fogalmam sincs.
Én kész vagyok bevonni a rendőrséget, ha egyetértesz.
Lehet, hogy most épp árt valakinek.
Nem akarom tönkretenni az életét.
- Meg kell bizonyosodnunk arról, hogy... - Oké! Felfogtam.
Értettem, amikor először felhoztad.
Megkérdezem Theresát, hogy beszélt-e vele.
Rendben. Be kéne utalnunk.
Már meggyógyult.
Fizikailag igen, de a fia miatt juttatta magát ide.
Látszik, hogy nincs jól, segítség kell neki.
Neurociszticerkózis. Ez egy parazita az agyában.
Nem migrénem van, hanem bogár a fejemben?
Nem egészen.
Ezek egy sertés galandféreg lárvái voltak, amik cisztákat képeztek,
de már mind halottak.
Féreg? A kibaszott fejemben? Most szórakozik?
- Nincs féreg a fejében. - Az előbb mondta el, hogy...
Azt mondtam, volt egy féreg a fejében, de már régen halott.
Amit jelenleg a CT-n látunk, azok a halott ciszták körüli hegesedések.
- Halott féregpeték? - Lárvák.
Lyukas az agyam? Haldoklom?
- Nem. Nem haldoklik. - Minden rendben lesz.
A ciszták aprók és meszesedettek.
Nem okoznak károsodást.
- Helyrehozható? - Sajnos nem.
A meszesedett foltok ott maradnak.
Örökre egy féregtemető lesz az agyamban?
Igen, de békében nyugszanak.
- Üdv, Theresa! Van már hír Davidről? - Még nincs.
Fontos lenne elérnünk, szóval próbálkozzon!
Az állapota alapján hazaengedhetjük önt.
De gondolkoztam.
Aggódom a hánytatószer miatt.
- Ne tegyen ilyet többet! - Nem fogok.
Hogy mennek a dolgaik otthon?
Minden más.
Szomorúak vagyunk, mióta meghalt a férjem.
Hajlandó lenne erről beszélni egy specialistával?
Nincs rá szükségem.
Beszélt bárkivel a férje haláláról?
Barátokkal, családdal...
Esetleg egy szakemberrel? Terapeuta, lelkész, szociális munkás?
Egy ilyen súlyos veszteséget igen nehéz egyedül kezelni.
Kérhet segítséget.
Talán javítana a dolgokon Daviddel is.
- Rendben. - Remek.
Már fel is hívtam a terapeutát.
Be tudnak ütemezni egy pszichológust fél kettőre.
- Már ma? - Egy óra múlva.
- Legyen! - Jól van.
Pont most akartam bemenni önökhöz. Elmennek?
Igen, hazamegyünk.
Meghozták a döntésüket?
Kristi a szülésig folytatja a tanulást.
Te is ezt akarod?
Rosszullétek.
Gyűlölöm ezt.
Jól van. Hozok neked hányinger elleni gyógyszert.
Attól jobban leszel, de még hosszú út áll előtted.
Jó. Bár én sosem szedtem gyógyszert.
Dr. Santos?
Ők Susan és Alana Dunn.
A létráról leesett Silasről érdeklődnek.
- Kösz, Mateo. - Súlyos a helyzet?
A jobb oldalán eltört néhány bordája az eséstől,
ami vérzést okozott a tüdő körül.
Mellkasi drént helyeztünk be.
A sérülés miatt nagyon alacsony volt az oxigénszintje,
ezért csövet tettünk a légcsövébe.
Istenem! Belehalhat?
Az állapota súlyos, de most már stabil.
Bemennek hozzá?
A csövek miatt nem tud beszélni, de...
- Igen, hol van? - Nem, majd itt várunk.
- De anya... - Alana, kérlek!
Hagyd, hogy az orvosok végezzék a munkájukat!
- Ha van valami hír, szólok önöknek. - Köszönjük!
- Minden rendben? - Igen, csak megnéztem valamit.
Megyek is dolgozni.
- Segíthetek valamiben? Nekem elmondhatod. - Köszönöm.
Van egy betegem,
aki ápolásra szorul, de a lánya lehet, hogy elhagyta őt.
Néha a rossz oldalunkat mutatjuk.
- Valamiért elszomorít. - Mert szomorú is.
De ne rágódj rajta! Az csak tönkretesz.
Jól tetted, hogy kicsit kijöttél ide.
De ne feledd, hogy a beteg számít rád! Még itt van?
Igen, egy kicsit kerülöm is őt, ha tudom.
Mivel nem tudom, mit mondjak a lányáról.
Nem a te dolgod mindent tudni.
Néha elég csak megkérdezni, hogy van.
Menni fog. Gyere!
Oké.
Képes lesz Miles újra járni?
Igen, fel fog épülni.
Nem így kellett volna lennie.
Elmondod, hogy mi volt a terv?
Elloptatok egy mentőautót.
Így volt. Ostoba dolgot tettek.
Te még sosem csináltál hülyeséget?
Nem igazán.
El akartuk vinni, hogy leparkoljunk a kampuszon.
Azért, hogy a srácok lássák, Miles milyen menő.
Nehezen illeszkedik be.
Ez még aranyos is.
Pár zsaru üldözni kezdett. Miles kiakadt.
A többit mindenki látta. Az egész csak poénnak indult.
Erre börtönben kötünk ki.
Anyám ki fog nyírni.
Emma, ne vedd magadra, de nem örülök neked túlzottan.
Ez a szakmámmal jár.
Mit lenne érdemes tudnom a szülőkről?
Lily és John Bradley. Diplomás katolikusok. Középosztálybeliek.
Hogy vannak most?
El tudod képzelni. Csak Nick volt nekik.
Értem. Én készen állok. Te is?
Én soha.
John, Lily, bemutatom Emma Isaacset.
Egy családtámogató szakember, aki az orvosokkal
és az itteni szülőkkel dolgozik.
Megválaszolja a kérdéseiket,
és tájékoztatja önöket.
- Üdv, Mr. és Mrs. Bradley! - Csak John és Lily!
Oké, beszélgessenek csak!
Maradna, doktor úr? Kérem!
Hogyne. Örömmel, persze.
De itt Emma a szakértő.
Már tájékoztattak arról, ami a fiukkal történt.
Elmesélnék, mit mondott dr. Robby
önöknek Nick sajnálatos helyzetéről?
Nick agyában nem áramlik vér.
A fiunk agyhalott...
Szóval... halott.
- Őszinte részvétem. - Csodálatos fiú volt.
Olyan csendes baba volt.
Végigaludta az éjszakát, tökéletes baba volt.
Ha bármelyik barátjának gondja akadt,
meghallgatta őket. Hogy segítsen nekik.
Csodás férfi lett volna.
Nem hiszem el, hogy ez történt.
El tudom képzelni, hogy ez most mennyire nehéz.
Elmondaná, mi lesz most?
Hogyne. Vegyük át a lépéseket!
Hogy va...?
Ha megkérdezed hogy vagyok, tuti felképellek.
Lemaradtam valamiről?
Nem tudtam megcsinálni a mellkascsövezést. Átvette.
Azért nem teljesen, mert...
Ha még egy szót szólsz, letűzöm a nyelvedet.
Oké, leszarom. Leejtettem egy szikét, ami beleállt Garcia lábfejébe.
- Az szívás. - Még talán az ájulásnál is rosszabb.
- De én nem öltem meg senkit. - Még csak dél van.
- Megöltél egy beteget? - Nem teljesen.
Én nem szépíteném. Bocs, de így van.
Nem teljesen az ő hibája volt.
Csak megtörtént, a tagnak szívproblémája volt.
Bennetnek hívták.
Szuper, tetováltasd a nevét a mellkasodra!
Nemcsak én csesztem el dolgokat.
Viszem az orrvérzést. Viszlát, lúzertársaim!
Felhívok egy temetkezési vállalkozót,
és elindítom az ügyintézést.
- Melyik templomba járnak? - A St. Marybe.
Rendben, köszönöm.
Van még bármi kérdésük?
Azt hiszem, beszélnünk kéne még egy fontos dologról.
A fiúk jogosítványában az szerepelt,
hogy a halála után szeretne szerv- és szövetdonor lenni.
Tehát engedélyt adott arra, hogy...
Nem! Nem, én erről hallani sem akarok.
Nem, túl fiatal volt, hogy ilyen döntéseket hozzon.
Megértem, hogy így gondolkodik, de a fiuk 18 éves volt.
Nem! Maga nem ismerte!
Ő még az én fiam!
Elnézést.
Kell még nekik idő.
850 dollár. Zelle-en küldöm a többit.
PayPalon is teljesen jó lesz.
Igen, a győzelem megunhatatlan.
Tényleg küldd el nyaralni az asszonyt!
- Na és én? - Mit na és te?
A nejed vigyáz a gyerekekre. Kidolgozza a belét.
Orvos vagyok.
Menthetetlenek.
Ez valami női dolog?
Ideje elhúznod. Menj! Tűnés! Gyerünk, mozgás!
Mit veszel a keményen megkeresett pénzből?
Ezt már hónapok óta elmentettem magamnak.
James Bondnak babakocsija is van.
Át is alakítható.
Megveszem.
Helyes, mindketten megérdemlitek.
Igen. Igaz. Ugye?
Örülök, hogy izgatott vagy.
Belefutottam egy ételfutárba.
- Hova tegyem ezeket? - Elintézem. Köszönöm.
Szegény srác. Nem mindenkinek való a házfelújítás.
Mindjárt visszajövök.
- Dr. Robby! - Mi az?
A Silas mellkasi csövéből származó folyadék mennyisége csökkent.
Helyes.
De az előbb mellnagyobbodást vettem észre.
Kétoldali, szimmetrikus, tapintható csomó nincs.
Mi a differenciáldiagnózis gynecomastia esetén?
Az alkoholizmus.
De lehet agyalapi- vagy ivarmirigy-daganat is.
Mit vizsgálsz meg?
Májfunkciót az alkohol miatt, és a többihez a hormonszinteket,
ösztrogén, tesztoszteron, prolaktin, HCG, progeszteron.
Jó, mehetsz!
Bármit megtennék egy kis füstölt húsért.
- Van sajtos pulyka? - Aha.
Köszi!
- Ez meg mi? - Ebéd a Primantiból.
Legalább egy hálás betegünk volt ma.
Remélem, még él. Ki küldte?
Nem tudom. De van kártya a zacskóban.
Úristen! Ez mennyei.
Jó étvágyat!
- Ez mi volt? - Nem tudom.
Mi az?
Shelby Adamson küldte, dr. Adamson testvére.
- Minden évben meglep minket. - Robby nem kedveli?
Nem a nő a lényeg, hanem a testvére. Dr. Adamson Robby mentora volt...
Sajnos elvitte a COVID, és...
Mr. Randolph a 10-esben áthelyezhető egy székre.
Már kész.
Figyi, ha éhes vagy, van kaja a Primantiból.
Bocsi. Emlékeztető, hogy hívjam a tesómat. Mit mondtál?
Hoztak ingyen kaját. Az most nagyon fontos?
Igen. Csak gyorsan ránézek egy betegre, de köszönöm...
- Jesse. Igen. - Jesse.
Mrs. Kitajima! Hogy érzi magát?
Hívjon Gingernek! Kezdek kimerülni. Haza akarok menni.
Hol van a lányom?
Sajnálom, de nem tudom.
De mindent megteszünk, hogy megtaláljuk.
- Segíthetek addig valamiben? - Ennék valamit.
- Hozathatok egy szendvicset. - Az jó lenne.
Ha nem probléma, dr. Robbyt is idehozhatja.
Hát persze, csak el kell intéznem egy hívást.
Hoznál Mrs. Kitajimának egy szendvicset?
Persze, máris.
- Szia, Becca! - Mel!
Milyen volt az ebéd?
Nagyon jó. Panninit adtak és dinnyesalátát.
- Finomnak hangzik. - Mikor jössz értem?
Azt beszéltük, hogy majd a műszakom után.
- És találtál már pasit? - Még nem.
Akkor siess, ideje megcsókolnod valakit.
- Ebben igazad van. - Ugye?
- Dolgoznom kéne az ügyön. - Bizony.
Hé, minden rendben van?
Igen, persze.
- Hol van Kristi? - A mosdóban.
Hé, Kristi, dr. Collins vagyok. Minden rendben odabent?
- Nem, a tablettát akarom! - Arról szó sem lehet!
Eloise, foglaljon helyet, én meg addig...
Odaadja a tablettát, amit megtiltottam?
- Hé! - Mi folyik itt? Kristi írt nekem.
- Jól van? - Nincs jogod itt lenni.
- Segítségért könyörög. - Ezt bízza rám! Jöjjön!
Úgy kezeled őt, ahogy anyánk téged.
- Cseszd meg! - Vegyünk vissza!
- Ehhez semmi közöd! - Nem hagyom magára.
Csak tűnj már el innen!
- Cseszd meg! - Hé, fejezzék be!
Kristi az én lányom.
- Elmondja, mit érez. - Az én lányom!
Hagyják abba!
A feliratot fordította: Petőcz István